Πέτρος ο Νεαρός της Βλαχίας

Ο Πέτρος Α΄ ο Νεαρός, ρουμανικά: Petru cel Tânăr (1547 – 19 Αυγούστου 1569) έγινε πρίγκιπας (voivode, bοεβόδας) της Βλαχίας μεταξύ 25 Σεπτεμβρίου 1559 και 8 Ιουνίου 1568 GIURESCU, C.C. – Istoria românilor, vol. II, partea 1. Fundația Regală pentru Literatură și Artă, București, 1943. Ήταν πρωτότοκος γιος του Μίρτσεα Ε΄ του Ποιμένα και της ντόμνα Κιάζνα (Chiajna), ονομάστηκε "ο Νεαρός" επειδή, τη στιγμή της στέψης, ήταν μόλις 13 ετών .

 Βασιλεία 
Μετά το τέλος τού πατέρα του στις 21 Σεπτεμβρίου 1559, οι βογιάροι της Βλαχίας προσπάθησαν να πάρουν τον θρόνο από την οικογένεια. Μεταξύ 25 Σεπτεμβρίου και 24 Οκτωβρίου 1559, έγιναν τρεις μάχες μεταξύ των βογιάρων και της υπόλοιπης οικογένειας τού Μίρτσεα Ε΄ του Ποιμένα . Την πρώτη μάχη, από το χωριό Ρομανέστι, κέρδισαν οι βογιάροι, αλλά έχασαν τη δεύτερη μάχη, του Σερπατέστι.Aurică IVAȘCU - Bătălia de la Șerbănești. Teze și antiteze. În revista ”Memoria Oltului și Romanaților” nr. 5(51), Găneasa, mai 2016. Η αποφασιστική μάχη έγινε στη Μπόιανι όπου ο Πέτρος Α΄, βοηθούμενος από τους Οθωμανούς, κέρδισε. Στις 24 Οκτωβρίου 1559, ο Πέτρος Α΄, ο οποίος ήταν ακόμη ανήλικος, επιβεβαιώθηκε από την Υψηλή Πύλη ως νέος ηγεμόνας της Βλαχίας. Ο Πέτρος Α΄ ήταν τελείως διαφορετικός από τον πατέρα του, έχοντας μια ήπια και θρησκευτική φύση. Επειδή ήταν πολύ νέος, η χώρα καθοδηγήθηκε από την ικανή μητέρα του κυρά Κιάζνα, η οποία ήταν σε θέση να εξουδετερώσει τις δολοπλοκίες των διεκδικητών του θρόνου και τους ελιγμούς του βασιλιά της Ουγγαρίας.

 Το τέλος 
Προσπαθώντας να εξασφαλίσει τον πλούτο τόσο της οικογένειας όσο και του κράτους, η Οθωμανική αυτοκρατορία, μέσω αντιπροσώπου, κατάφερε να στείλει τον νεαρό πρίγκιπα στην εξορία μαζί με τη μητέρα του κυρά Κιάζνα το 1568. Ο Πέτρος Α΄ έφτασε στην Κωνσταντινούπολη στις 31 Μαΐου και μεταφέρθηκε στο Επταπύργιο, όπου του αφαιρέθηκαν τα πλούτη. Στις 19 Αυγούστου 1569, ο Πέτρος Α΄ απεβίωσε από δηλητηρίαση στο Ικόνιο της Μ. Ασίας, ήταν μόλις 21 ετών. Κηδεύτηκε στον ναό της Μεταμορφώσεως της Θεοτόκου στην ίδια τοποθεσία.

 Υστεροφημία 
Ο Πέτρος Α΄ ίδρυσε το μοναστήρι Πλουμπουίτα το 1560 και συνέχισε το έργο του πατέρα του για την αποκατάσταση της εκκλησίας Κούρτα Βέκε και του μοναστηριού Σναγκόβ.

 Σημειώσεις 

Κατηγορία:Ηγεμόνες της Βλαχίας